ทีมงาน Inter-Knot
[ประกาศ] คู่มือพื้นฐานใน Hollow: การเลือกสถานที่ทำงานที่เหมาะสม
โดยพื้นฐานแล้ว ข้อมูลคำขอที่โพสต์บน Inter-Knot จะประกอบด้วย 3 อย่างต่อไปนี้:
ไปไหน ไปทำอะไร แล้วก็ให้อะไร มือใหม่มักจะโฟกัสแค่ 2 อย่างสุดท้ายเท่านั้น
โดยไม่สนใจว่า "ต้องไปที่ไหน" มากนัก: ยังไงก็ต้องไป Hollow อยู่ดี จะ Hollow ไหนก็
เหมือนๆ กันนั่นแหละ
นี่เป็นความคิดที่อันตรายมาก Hollow ไม่ได้เหมือนกันทุกแห่ง พวกมันมีลักษณะเฉพาะ
ที่แตกต่างกันโดยสิ้นเชิง: ภูมิประเทศ, สภาพแวดล้อมอีเทอร์ รวมไปถึง Ethereal
ที่อาศัยอยู่ในนั้น ซึ่งการมุทะลุไปสถานที่ทำงานที่ไม่เหมาะกับตัวเอง อาจทำให้
เกิดการสูญเสียที่เจ็บปวดสุดๆ ก็เป็นได้
ตามประเภทของ Hollow ที่ทางการได้แบ่งเอาไว้ ผู้ใช้ Inter-Knot มือใหม่สามารถเลือก
งานที่จะทำได้ตามกำลังของตนเอง
1) Hollow ดั้งเดิม (ไม่เหมาะกับมือใหม่)
Cretan, Lemnian, Hawara, Pursenas, Solove และ Papago เป็น Hollow ดั้งเดิมทั้ง 6 แห่ง ที่มีลักษณะเด่นหลายประการ เช่น ขนาดใหญ่, สภาพแวดล้อมที่ซับซ้อน และระดับ
ความแข็งแกร่งของ Ethereal ที่หลากหลาย ซึ่งเหมาะกับพวก Proxy และ Hollow Raider
รุ่นเก๋าที่มากประสบการณ์
2) Companion Hollow (แนะนำมือใหม่)
ส่วนหนึ่งที่เกิดขึ้นจากการขยายของ Hollow ดั้งเดิม คือ "Companion Hollow"
ขนาดของมันค่อนข้างเล็ก และมีความเข้มข้นของอีเทอร์ต่ำ ซึ่งเป็นสถานที่ที่เหมาะกับการ
สำเร็จคำขอของมือใหม่มากที่สุด แน่นอน ในนั้นก็มีข้อยกเว้นเป็นพิเศษอยู่ไม่น้อย
อย่าง "Dead End Hollow" ที่มีชื่อเสียงโด่งดัง รวบรวมข้อมูลไว้เยอะๆ รับฟังความคิดเห็นของผู้อื่น รู้จักพลังที่แท้จริงของ
ตัวเอง แล้วค่อยเลือก Hollow ที่เหมาะสมเถอะ
ไม่มีใครเห็นใจไฟถนน
ปกติแล้วโพสต์คำขอที่ต้องไปยัง Hollow อันตรายเหล่านั้น จะมีการตั้งค่าเลเวล Inter-Knot ของผู้ที่จะรับคำขอ ใช่ว่า Proxy มือใหม่จะรับไปมั่วๆ ได้นะ
วังวนแห่งความขัดแย้ง
ก็จริง ถ้าคำขอที่สำคัญสำหรับตัวเองมากๆ ต้องมาพังเพราะมือใหม่...
คงนอนไม่หลับไปตลอดปี
Archaeoceti
แต่ไม่ค่อยดีกับ Proxy เก่าที่เปิดบัญชีใหม่ขึ้นมาเท่าไหร่ ไม่ว่าจะมีความสามารถมากแค่ไหน ก็ต้องเริ่มจากระดับเริ่มต้นอย่างการ "หาแมวใน Companion Hollow" ซะก่อน
ถ้ามีฟังก์ชันสืบทอดเลเวล Inter-Knot ได้ก็คงดี~